CELEX: 32017R1224
Language: da
Date: 2017-07-06 00:00:00
Title: Kommissionens forordning (EU) 2017/1224 af 6. juli 2017 om ændring af bilag V til Europa-Parlamentets og Rådets forordning (EF) nr. 1223/2009 om kosmetiske produkter (EØS-relevant tekst. )

7.7.2017   
               
               
                  DA
               
               
                  Den Europæiske Unions Tidende
               
               
                  L 174/16
               
            KOMMISSIONENS FORORDNING (EU) 2017/1224
      af 6. juli 2017
      om ændring af bilag V til Europa-Parlamentets og Rådets forordning (EF) nr. 1223/2009 om kosmetiske produkter
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1223/2009 af 30. november 2009 om kosmetiske produkter (1), særlig artikel 31, stk. 1, og
      ud fra følgende betragtninger:
      
                  (1)
               
               
                  Stoffet 2-methyl-2H-isothiazol-3-on, som har fået navnet methylisothiazolinone under den internationale nomenklatur for kosmetiske bestanddele (INCI), CAS-nummer 2682-20-4, er for øjeblikket reguleret som et konserveringsmiddel i kosmetiske produkter, som afrenses, ved en koncentration på op til 0,01 % vægtprocent/vægt (100 ppm) i løbenummer 57 i bilag V til forordning (EF) nr. 1223/2009.
               
            
                  (2)
               
               
                  Den Videnskabelige Komité for Forbrugersikkerhed (»VKF«) vedtog den 15. december 2015 en udtalelse om sikkerheden ved methylisothiazolinon (2). VKF konkluderede, at en koncentration på op til 0,0015 % (15 ppm) methylisothiazolinone i kosmetiske produkter, som afrenses, anses for at være sikker for forbrugeren, for så vidt angår fremkaldelse af kontaktallergi.
               
            
                  (3)
               
               
                  I betragtning af ovennævnte udtalelse fra VKF er det vigtigt at imødegå den øgede forekomst af allergier, som skyldes methylisothiazolinone, og dette stof bør derfor begrænses yderligere i produkter, som afrenses.
               
            
                  (4)
               
               
                  Forordning (EF) nr. 1223/2009 bør derfor ændres.
               
            
                  (5)
               
               
                  Branchen bør have tilstrækkelig tid til at foretage de nødvendige tilpasninger af produktformuleringerne med henblik på at bringe dem i omsætning og til at trække produkter, der ikke opfylder kravene, tilbage fra markedet.
               
            
                  (6)
               
               
                  Foranstaltningerne i denne forordning er i overensstemmelse med udtalelse fra Det Stående Udvalg for Kosmetiske Produkter —
               
            VEDTAGET DENNE FORORDNING:
      Artikel 1
      Bilag V til forordning (EF) nr. 1223/2009 ændres som anført i bilaget til nærværende forordning.
      Artikel 2
      Fra den 27. januar 2018 må kun kosmetiske produkter, der overholder denne forordning, bringes i omsætning på EU-markedet.
      Fra den 27. april 2018 må kun kosmetiske produkter, der overholder denne forordning, gøres tilgængelige på EU-markedet.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 6. juli 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 342 af 22.12.2009, s. 59.
      
         (2)  SCCS/1557/15 (indgivelse III)
      
         BILAG
         I bilag V til forordning (EF) nr. 1223/2009 affattes løbenummer 57 således:
         
            
                        Løbenummer
                     
                     
                        Stofidentifikation
                     
                     
                        Betingelser
                     
                     
                        Advarsler og anvisninger vedr. anvendelse
                     
                  
                        Kemisk navn/INN
                     
                     
                        Glossar med fælles betegnelser for bestanddele
                     
                     
                        CAS-nummer
                     
                     
                        EF-nummer
                     
                     
                        Produkttype, kropsdele
                     
                     
                        Højeste koncentration i det brugsklare produkt
                     
                     
                        Andet
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        »57
                     
                     
                        2-methyl-2H-isothiazol-3-on
                     
                     
                        Methylisothiazolinone (*1)
                        
                     
                     
                        2682-20-4
                     
                     
                        220-239-6
                     
                     
                        Produkter, som afrenses
                     
                     
                        0,0015 %
                     
                     
                         
                     
                     
                         
                     
                  
         
            (*1)  Methylisothiazolinone er også reguleret i løbenummer 39 i bilag V i en blanding med methylchloroisothiazolinone. De to løbenumre udelukker hinanden: Anvendelsen af blandingen af methylchloroisothiazolinone (og) methylisothiazolinone er inkompatibel med anvendelsen af methylisothiazolinone alene i samme produkt.«